CELEX: 62021TN0321
Language: fi
Date: 2021-06-09 00:00:00
Title: Asia T-321/21: Kanne 9.6.2021 – Lietuvos geležinkeliai v. komissio

26.7.2021   
            
            
               FI
            
            
               Euroopan unionin virallinen lehti
            
            
               C 297/48
            
         
      Kanne 9.6.2021 – Lietuvos geležinkeliai v. komissio
      (Asia T-321/21)
      (2021/C 297/60)
      Oikeudenkäyntikieli: englanti
      
         Asianosaiset
      
      
         Kantaja: Lietuvos geležinkeliai AB (Vilna, Liettua) (edustaja: asianajaja R. Zaščiurinskaitė)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  velvoittamaan Euroopan komission maksamaan AB Lietuvos geležinkeliaille korvauksena 850 565,76 euroa, mikä vastaa Euroopan keskuspankin pääasiallisissa jälleenrahoitusliiketoimissaan soveltaman korkokannan, korotettuna 3,5 prosenttiyksiköllä, mukaan 7 804 350 euron määrälle laskettua viivästyskorkoa 5.1.2018 ja 29.1.2021 väliseltä ajanjaksolta
               
            
                  —
               
               
                  velvoittamaan Euroopan komission maksamaan AB Lietuvos geležinkeliaille viivästyskorkoa, joka lasketaan Euroopan keskuspankin pääasiallisissa jälleenrahoitusliiketoimissaan soveltaman korkokannan, korotettuna 3,5 prosenttiyksiköllä, mukaan 850 565,37 euron määrälle 30.1.2021 alkaen siihen saakka, kunnes pääoma on suoritettu täysimääräisesti
               
            
                  —
               
               
                  SEUT 263 artiklan nojalla kumoamaan 26.4.2021 ja 16.5.2021 tehdyt Euroopan komission päätökset
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan ensimmäisen kohdan rikkomiseen: Europan komissio ei ole noudattanut pakottavaa ja ehdotonta velvollisuuttaan maksaa viivästyskorkoa sen jälkeen, kun komission määräämää sakkoa, jonka kantaja oli maksanut alustavasti, alennettiin.
               
            
                  2)
               
               
                  Toinen kanneperuste, joka perustuu siihen, että SEUT 266 artiklan ensimmäisen kohdan rikkominen on johtanut sopimussuhteen ulkopuolisen Euroopan unionin vastuun syntymiseen SEUT 266 artiklan toisen kohdan, luettuna yhdessä SEUT 340 toisen kohdan kanssa, nojalla.
               
            
                  3)
               
               
                  Kolmas kanneperuste, joka perustuu Euroopan unionin perusoikeuskirjan 41 artiklan 3 kohdan ja SEUT 340 artiklan rikkomiseen. Kantaja väittää, että vahinkoa kärsineen henkilön on voitava vaatia korvausta paitsi tosiasiallisesta vahingosta myös ansionmenetyksestä, sekä korkojen maksamista.
               
            
                  4)
               
               
                  Neljäs kanneperuste, joka perustuu Euroopan unionin perusoikeuskirjan 47 artiklan rikkomiseen, koska SEUT 263 artiklan mukainen oikeussuoja ei ole tehokas, jos kyseessä oleva yritys ei voi saada perusteettomasti maksettuun sakkoon liittyviä korkoja sen jälkeen, kun unionin tuomioistuin alentaa unionin kilpailusääntöjen rikkomisesta määrättyä sakkoa.
               
            
                  5)
               
               
                  Viides kanneperuste, joka perustuu SEUT 266 artiklan, SEUT 340 artiklan sekä Euroopan unionin perusoikeuskirjan 41 artiklan 3 kohdan ja 47 artiklan rikkomiseen 26.4.2021 (1) ja 16.5.2021 (2) tehdyillä päätöksillä, joilla komisiso kieltäytyi maksamasta viivästyskorkoa.
               
            
         (1)  Komission kantajalle 26.4.2021 lähettämä sähköpostiviesti, jonka aihe on RE: Asia AT.39813 – Baltic Rail
      
         (2)  Komission kantajalle 16.5.2021 lähettämä sähköpostiviesti, jonka aihe on RE: Asia AT.39813 – Baltic Rail ja jossa vahvistetaan 26.4.2021 päivätyssä sähköpostiviestissä ilmaistu kanta.